钦定古今图书集成/理学汇编/学行典/第069卷 > 汉徐干中论 > 《考伪》
## 钦定古今图书集成/理学汇编/学行典/第069卷 > 汉徐干中论 > 《考伪》

问者曰：“仲尼恶没世而名不称，又疾伪名，然则将何
执？”曰：“是安足怪哉！名者所以名实也，实立而名从之，
非名立而实从之也。故长形立而名之曰长，短形立
而名之曰短，非长短之名先立，而长短之形从之也。
仲尼之所贵者，名实之名也，贵名乃所以贵实也。夫
名之系于实也，犹物之系于时也。物者春也；吐华夏”

者也。人徒知名之为善，不知伪善者为不善也，惑甚
矣。求名有三，少而求多，迟而求速，无而求有，此三者
不僻为幽昧，离乎正道则不获也，固非君子之所能
也。君子者能成其心，心成则内定，内定则物不能乱；
物不能乱，则独乐其道；独乐其道，则不闻为闻，不显
为显。故《礼》称“君子之道，暗然而日彰；小人之道，的然
而日亡。”君子之道，淡而不厌，简而文，温而理，知远之
近，知风之自，知微之显，可与入德矣。君子之不可及
者，其惟人之所不见乎？夫如是者，岂将反侧于乱世，
而化庸人之未称哉！